PATVIRTINTA

Mokyklos direktoriaus

2018- -

įsakymu Nr. V-

**TRAKŲ R. LENTVARIO PRADINĖS MOKYKLOS**

**2018-2022 METŲ STRATEGINIS PLANAS**

**I. ĮVADAS**

Trakų r. Lentvario pradinės mokyklos strateginio plano 2018-2022 metų tikslas – efektyviai valdyti mokyklos veiklą, telkti mokyklos bendruomenę aktualioms problemoms spręsti, numatyti, kaip bus įgyvendinti mokyklos veiklai keliami reikalavimai, pasirinkti mokyklos raidos kryptį ir prioritetus, planuoti kaitos pokyčius, kurti ir tobulinti ugdymo aplinką, gerinti ugdymo kokybę. Įgyvendinant strateginį veiklos planą bus vykdomas priešmokyklinis ir pradinis ugdymas, ir taip tenkinami mokyklos bendruomenės narių bei miesto gyventojų poreikiai.

Rengiant mokyklos strateginį planą buvo laikomasi viešumo, atvirumo, bendravimo, bendradarbiavimo ir partnerystės principų. Šiame strateginiame plane numatytos Trakų rajono Lentvario pradinės mokyklos veiklos kryptys ir tikslai 2018 – 2022 metams, atsižvelgiant į besikeičiančias mokyklos veiklos aplinkybes, mokyklos socialinės aplinkos ypatumus, bendruomenės narių patirtį bei išteklius.

Strateginis planas sudarytas vadovaujantis: „Lietuvos Respublikos švietimo įstatymo įstatymu“, „Valstybės švietimo 2013-2022 metų strategijos nuostatomis“, „Geros mokyklos koncepcija“, Lietuvos pažangos strategijos „Lietuva 2030“ nuostatomis, „Lentvario pradinės mokyklos 2013-2017 m. strateginiu planu“. Vadovautasi mokyklos išorės vertinimo duomenimis, mokyklos veiklos įsivertinimo rezultatais, mokyklos veiklos ataskaitomis, mokyklos bendruomenės narių rekomendacijomis ir pasiūlymais, kurie nusako Lentvario pradinės mokyklos vystymo strateginius tikslus, kryptis ir apibrėžia veiklos rezultatus.

Įgyvendinant mokyklos strateginio plano kryptis, bus užtikrinama šiuolaikinės Lietuvos visuomenės poreikius ir europinius standartus atitinkantis tęstinis priešmokyklinis, pradinis ugdymas, padidės mokyklos veiklos efektyvumas, teikiant pradinį išsilavinimą, sukurtos integralios asmenybės ugdymą(si) įgalinančios aplinkos, laiduojančios sėkmingą mokymąsi aukštesnės pakopos mokykloje ir motyvuojančios visą gyvenimą trunkančiam mokymuisi.

Siekiant įgyvendinti Lentvario pradinės mokyklos strateginio plano tikslus 2018 - 2021 metams, esminiu strateginio plano sėkmės veiksniu tampa mokyklos bendruomenės - mokinių, mokytojų, tėvų, mokyklos vadovų ir personalo bei socialinių partnerių pastangos ir bendradarbiavimas.

Lentvario pradinė mokykla funkcionuoja ir vystosi nuolat dinamiškai kintančios aplinkos sąlygomis ir yra veikiama politinių, ekonominių, socialinių, kultūrinių, technologinių ir kitų veiksnių. Ji susijusi su procesais vykstančiais mūsų šalyje.

Strateginį planą rengė mokyklos direktoriaus 2017-11 -08 įsakymu Nr. V- 53 sudaryta darbo grupė.

**II. MOKYKLOS PRISTATYMAS**

Lentvario pradinė mokykla yra viešasis juridinis asmuo, turintis antspaudą, atributiką (vėliavą, emblemą, himną). Svarbiausius ugdymo įstaigos veiklos momentus, įvykius fiksuoja socialiniame tinklapyje Facebook, mokyklos interneto svetainėje. Mokykla kaip savarankiška institucija, savo veiklą pradėjo 1998 m. rugsėjo 1 d., reorganizavus Lentvario Motiejaus Šimelionio vidurinę mokyklą (gimnaziją). Mokykla yra Trakų savivaldybės biudžetinė įstaiga, teikianti mokiniams kokybišką priešmokyklinį ir pradinį išsilavinimą. Mokykla atsiliepia į dabarties aktualijas, telkia mokyklos bendruomenę spręsti šiandieninei mokyklai keliamus uždavinius. Lentvario pradinė mokykla savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais, mokyklos nuostatais ir kitais mokyklos vidaus dokumentais.

2009 – 2011 metais ES ir Trakų savivaldybės lėšomis mokykla buvo renovuojama, aprūpinta baldais ir nauja virtuvės įranga. 2017 m. ES ir savivaldybės lėšomis mokyklos kieme įrengtas sporto (futbolo, krepšinio, kvadrato) aikštynas su dirbtine danga.

Mokykloje mokosi 334 mokiniai, yra 15 pradinių klasių komplektų ir 1 priešmokyklinio ugdymo grupė. Bendrojo lavinimo klasėse integruota 12 specialiųjų ugdymosi poreikių turinčių mokinių. 2017 m. rugsėjo 1-ąją dieną mokykloje padaugėjo 12 mokinių.

Mokyklai vadovauja direktorė – Ona Ramanauskienė, vadybos stažas – 26 metai, II vadybos kvalifikacinė kategorija, edukologijos (švietimo vadybos) magistrė.

Švietimo įstaigoje dirba 25 kvalifikuoti pedagogai, visi yra specialistai: 6 mokytojai metodininkai, 13 vyr. mokytojas, 6 mokytojai. Ugdytiniams teikiama mokinio pagalbos specialistų ir visuomenės sveikatos priežiūros specialisto pagalba.

Mokykloje įvesta elektroninio dienyno sistema MANO DIENYNAS. Priešmokyklinio ugdymo grupėje bei kiekvienoje klasėje įrengtas kompiuteris su internetinio ryšio prieiga.

Mokykloje daug dėmesio skiriama ugdymo kokybei gerinti. Tobulinamas pažangos ir pasiekimų vertinimas. Ugdymo procese taikomi inovatyvūs mokymo ir mokymosi metodai, naudojamos informacinės komunikacinės technologijos. Mokytojai nuolat tobulina savo kvalifikaciją, dalijasi gerąją patirtimi su kolegomis mokykloje, su Trakų rajono ir kitų rajonų mokyklų mokytojais.

Mokiniai gali rinktis ir plėtoti savo gebėjimus įvairiuose meno, sporto, kituose saviraiškos būreliuose. Darniai tarpusavyje bendradarbiauja mokytojai, mokyklos vadovai, aptarnaujantis personalas, mokiniai, jų tėvai ir vietos bendruomenės atstovai. Mokykla yra atvira miesto visuomenei, bendradarbiauja su įvairiomis institucijomis, aktyviai įsijungia į rajono institucijų organizuojamus projektus, renginius, šventes, akcijas, parodas.

Išskirtinis mokyklos bruožas – inovatyvumas. Mokykos bendruomenės sutarimu mokykloje kuriamos vertingos mokymo(si) ir edukacinės aplinkos, kurias pamatyti atvyksta rajono, šalies ir užsienio mokyklų bendruomenių atstovai. Įkurta moderni Saugaus eismo klasė, gyvoji edukacinė erdvė. Ugdymas vyksta ir kitose ugdymui vertingose edukacinėse aplinkose: Valstybės pažinimo centre, Lietuvos mokinių neformaliojo švietimo centre, Vilniaus universiteto planetariume, Lietuvos banko pinigų muziejuje, Lietuvos edukologijos universiteto oranžerijoje, Valdovų rūmuose, Geležinkelių eismo valdymo centre, Energetikos ir technikos muziejuje, Radijo stotyje „Žinių radijas“, Trakų neįgaliųjų centre, Pažinimo centre Vilniuje, Paukščių kaime Ignalinos rajone, Pamerkių kaime Varėnos rajone, Bebrusų kaime Molėtų rajone, Senojoje prezidentūroje Kaune, Vilniaus Spaudos rūmuose, „Lietuvos ryto“ spaustuvėje, Lietuvos televizijoje, Vilniaus Planetariume, Žaislų muziejuje, Lietuvos kariuomenės LDK Gedimino štabo batalione Visoriuose, Aukštaitijos nacionaliniame parke, „Romnesos“ kepykloje, „Geležinkelių muziejuje“, Kernavės archeologijos ir istorijos muziejuje, Vilniaus jaunųjų gamtininkų centre,bibliotekose, parkuose, teatruose, mokinių tėvelių darbovietėse ir kt. Vilniaus Sveikatos kolegijos studentai ir dėstytojai , MB Pramogų skonis, Gyvūnų globos draugija, MB „Reptilis“ ir kiti dalyvaujant mokytojams veda mokykloje edukacines pamokas. Mokinių komanda buvo filmuojama reklaminuose saugaus eismo klipuose. Mokyklos direktorė davė interviu apie mokyklos veiklą Lietuvos ryto televizijai.

Efektyviai integruojama Žmogaus saugos bendroji programa, Sveikos gyvensenos ugdymo programa, Smurto, patyčių, alkoholio, tabako, psichiką veikiančių medžiagų vartojimo prevencinė programa, Sveikatos ir lytiškumo ugdymo bei rengimo šeimai bendroji programa. Prevencinės programos praturtina ugdymo turinį, suteikia galimybes taikyti aktyviuosius ugdymo(si) metodus,atskleisti mokymosi ryšį su gyvenimu.

Itin kokybiškas ir vertingas neformalusis ugdymas. Mokiniai gali rinktis plėtoti savo gebėjimus meno, sporto, akademiniuose ir kituose saviraiškos kolektyvuose. Pasirengę juose, atskleisdami savo talentus jie atstovauja mokyklai rajono, šalies ir tarptautiniuose konkursuose, šventiniuose renginiuose, koncertuose, olimpiadose.

Dar vienas akivaizdus išskirtinumas – mokyklos bendruomenės bendradarbiavimas. Efektyviai tarpusavyje bendradarbiauja mokytojai, mokyklos vadovai, aptarnaujantis personalas, mokiniai, jų tėvai ir vietos bendruomenės atstovai bei institucijos. Bendruomenė išskirtinį dėmesį skiria mokyklos kultūrai: tradicijų puoselėjimui, naujų kūrimui, bendrų vertybių ugdymui(si), bendruomenę vienijančių renginių organizavimui ir kt. Mokykla yra atvira miesto visuomenei, bendradarbiauja su įvairiomis institucijomis, aktyviai įsijungia į rajono institucijų organizuojamus projektus, renginius, šventes, akcijas, parodas. Mokykloje pedagoginę praktiką atlieka Vilniaus aukštųjų mokyklų studentai, studijuojantys Vilniaus Kolegijoje, Lietuvos edukologijos universitete, Vilniaus universitete.

Mokyklos kultūros dalykams išskirtinį dėmesį skiria bendruomenė. Puoselėjame tradicijas ir kuriame naujas, ugdome bendrąsias vertybes, organizuojame bendrus renginius kartu su tėvais, bendraujame ir bendradarbiaujame neformaliojo ugdymo, švenčių ir ekskursijų metu (sukaupta renginių vidioteka ir foto nuotraukų albumai). Organizuojami kultūriniai renginiai vietos bendruomenei. Mokytojai su mokiniais bei lydinčiais tėvais vyksta į ekskursijas, organizuoja edukacines keliones. Organizuojami trumpalaikiai ir ilgalaikiai projektai.

Mokinių saugumui užtikrinti organizuojamas mokytojų ir kitų darbuotojų budėjimas mokykloje ir jos teritorijoje. Išvykų, ekskursijų saugus organizavimas, tėvų švietimas vaikų saugos klausimais, užtikrinimas saugaus vaikų pavėžėjimas. Siekiant užtikrinti mokyklos bendruomenės narių saugumą.

Formuojami sveikos gyvensenos įgūdžiai. Organizuojamas mokinių maitinimas, įrengta valgykla atitinka ES reikalavimus, mokiniai maitinami pagal suderintus valgiaraščius. 2011 - 2017 m. buvo užtikrintas kokybiškas ugdytinių mokamas ir nemokamas maitinimas.

Šiandieną mokykla yra bendra ir atvira bendravimui ir bendradarbiavimui, jos bendruomenės nariai yra aktyvūs ir kūrybingi. Mokykloje vyksta įvairūs renginiai, organizuojamos valstybinės, tradicinės šventės, dalyvaujame įvairiuose projektuose. Kiekvienais metais organizuojamas mokyklinis ir rajoninis šaškių konkursas, rajoninė gamtos olimpiada „Esu gamtos dalelė“, mokyklinis ir rajoninis saugaus eismo konkursai „Šviesoforas“, kas trečius metus organizuojamas tarptautinis vaikų ir jaunimo teatrų festivalis „Mizanscenų pilis“. Organizuojami sportiniai renginiai, konkursai, varžybos. Dalyvaujame rajoninėse ir zoninėse sporto varžybose. Netradicinė mokinių veikla, sportiniai būreliai, varžybos, konkursai skatina teigiamas mokinių emocijas, stiprina sveikatą. Atlikus poreikio tyrimą, mokykloje organizuojama pailgintos darbo dienos grupės.

Mokinių pilietiškumo ugdymui organizuojami trumpalaikiai ir ilgalaikiai projektai, švenčiamos tautinės, valstybinės, kalendorinės šventės, puoselėjami šeimos papročiai ir tradicijos. Mokiniai supažindinami su kitų šalių, tautų kultūromis.

Įstaigoje veikia Vaiko gerovės komisija, kurios paskirtis organizuoti ir kordinuoti prevencinį darbą, švietimo pagalbos teikimą, saugios ir palankios vaikui ugdymosi aplinkos kūrimą.

**Mokykla dalyvauja projektuose:**

Nacionalinis švietimo projektas „Lyderių laikas 3“.

Tarptautinis Erasmus+programos Strateginių partnerysčių (KA2) projektas.

Nacinalinis projektas kartu su Lietuvos automobilių kelių direkcija prie Susisiekimo ministerijos ir Lietuvos ryto televizija: saugaus eismo reklaminis vaizdo klipas „Būk saugus kelyje“.

Tarptautinė programa ,,Zipio draugai”.

Tarptautinė programa. „Obuolio draugai“.

Tarptautinė programa „Antras žingsnis“.

Tarptautinė programa. ,,Įveikiame kartu”.

Programa „Emocija+“.

Vaikų socializacijos programa „Dobiliukai“.

Vykdomi sveikatingumo projektai:

Mokymo plaukti programa Vilniaus baseine “Olimpinė pradžia“:

„Sveikame kūne sveika siela“

„1, 2, 3 Aš ryklys“.

ES programa ,,Pienas vaikams“

ES programa ,,Vaisių vartojimo skatinimas ugdymo įstaigose“.

**III. SITUACIJOS ANALIZĖ**

**3.1. Išorinės aplinkos analizė PESTE:**

|  |  |
| --- | --- |
| Politiniai teisiniai veiksniai | Pagrindinis Lietuvos švietimui keliamas uždavinys – ugdyti savarankišką, atsakingą, visą gyvenimą savo gebėjimus tobulinti pajėgų asmenį, todėl  mokykla vadovaujasi pagrindiniais teisiniais dokumentais, reglamentuojančiais mokyklos veiklą: Lietuvos Respublikos Konstitucija, Lietuvos Respublikos švietimo ir kitais įstatymais, Lietuvos Respublikos Seimo, Vyriausybės, Švietimo ir mokslo ministerijos, Trakų rajono savivaldybės teisės aktais, Jungtinių Tautų Vaiko teisių konvencija, Europos Sąjungos, UNESCO švietimo nuostatomis, Lentvario pradinės mokyklos nuostatais ir pagal poreikį naudojamais kitais teisės aktais. Juose akcentuojamas prioritetas švietimui, mokslui, investicijų į žmones didinimui, valstybės švietimo ir mokslo politikos strateginis pobūdis, sudaromos prielaidos švietimo problemų sprendimui ir inovatyvių idėjų realizavimui. |
| Ekonominiai veiksniai | Mokyklų finansavimas priklauso nuo šalies ekonominės būklės ir nuo realaus mokinių skaičiaus mokykloje. Sėkmingai komplektuojant klases (esant palyginti aukštam mokinių skaičiui 15 klasių komplektų mokosi po ~22 mokinius klasėje, priešmokyklinio ugdymo grupėje – 10 ugdytinių. Su mokinių trūkumu mokykla nesusiduria. Nemažinant mokytojų darbo vietų ir atlyginimų *Mokinio krepšelio* lėšų pakanka ugdymo planui realizuoti, mokytojų kvalifikacijos tobulinimui, įsigyti vadovėlius, mokymo priemones, pedagogų ir pagalbos mokiniui specialistų etatams išlaikyti. Mokyklos pastatui 2011 m. užbaigta pilna rekonstrukcija (apšiltintos sienos, įrengtas šlaitinis stogas, kuriame įkurtos papildomos patalpos formaliajam ir neformaliajam ugdymui, įsigyti nauji baldai klasėms ir kabinetams, iš privatininkų sugrąžinta mokyklos valgykla, atnaujinta valgyklos įranga, baldai, indai). Kiekvienoje klasėje yra kompiuteris, įrengta prieiga prie interneto, įrengtos mokytojų darbo vietos. Lietuvos kelių direkcija prie LRV mokyklai įrengė modernią Saugaus eismo klasę. 2017 m. mokyklos kieme įrengtas sporto aikštynas su dirbtine danga. Stipriname mokymo bazę, ieškome rėmėjų, kad 2 proc. metinių pajamų mokesčio įnašų pervestų mokyklai. Pagal „Lietuvos Respublikos labdaros ir paramos įstatymą“ – mokykla yra paramos gavėja. Gaunama papildomai lėšų iš fizinių ir juridinių asmenų, tačiau kasmet mažėja 2 proc. GPM parama. Lentvario pradinė mokykla yra viena didžiausių pradinių mokyklų Lietuvoje, tačiau neturinti sporto salės ir tinkamo sportinio inventoriaus. Mokyklos kieme asfalto danga išmušta, reikėtų atnaujinti, neapšviesta mokyklos teritorija. Reikia lėšų sutvarkyti mokyklos aplinką, pastatyti sporto salę ir apšvieti teritoriją, tačiau kyla nauja grėsmė, jog dėl netvarios ekonominės situacijos Europos Sąjungoje galimi finansavimo iš ES struktūrinių fondų trikdžiai. |
| Socialiniai demografiniai veiksniai | Lietuvoje tęsiasi migracija. Daugėja mažas pajamas gaunančių, nedarnių ir nepilnų šeimų skaičius, o kartu didėja socialinių, psichologinių problemų turinčių šeimų skaičius. Daugėja mokinių, patenkančių į rizikos grupes. Gausėja socialinę atskirtį patiriančių mokinių, kuriems reikia pedagoginės bei psichologinės pagalbos. Blogėja mokinių sveikatos rodikliai, nemažai mokinių dėl ligos praleidžia daug pamokų. Dalis tėvų mažai domisi mokyklos veikla, šeimos vertybės vis labiau neatitinka mokyklos deklaruojamų vertybių. Tai vertybinį ugdymą daro ne tokį efektyvų.  Mokykla atsižvelgia į kultūrines, religines ir socialines tradicijas (mokykloje mokosi ne tik lietuvių, rusų, lenkų, bet ir kitų tautybių vaikai) siekia užtikrinti geriausią vaiko interesų tenkinimą, sudaryti jam sąlygas aktyviai dalyvauti bendruomenės gyvenime, apsaugoti jį nuo visų formų smurto, išnaudojimo, trukdymo mokytis, suteikia pedagoginę, psichologinę ir socialinę pagalbą bei lanksčiai reaguoja į susidariusią nenumatytą situaciją.  Dėl demografinių priežasčių Trakų rajone akivaizdžiai mažėja pradinių klasių mokinių, tačiau jų skaičius Lentvario pradinėje mokykloje auga. Didėjantis ikimokyklinio ugdymo įstaigas lankančių vaikų skaičius leidžia planuoti, jog artimiausiu metu problemų dėl klasių komplektavimo nebus.  Lentvario pradinę mokyklą lanko įvairių šeimų vaikai, gyvenantys ne vien mokyklos aptarnaujamoje teritorijoje. Apie (97%) yra Lentvario seniūnijos gyventojai. Kitą dalį mokinių (3%) iš įvairių Vilniaus miesto ir rajono seniūnijų kas rytą atveža tėvai, o darbo dienai pasibaigus juos pasiima. Todėl mokyklos ir šeimos ryšiai itin glaudūs, mokytojai ir mokinių tėvai turi galimybę kasdien aptarti vaiko mokymosi pasiekimus ir pažangą. Smurtinių atvejų mokykloje neužfiksuota. Kasmet vidutiniškai mokyklą lanko ~ 10% vaikų iš daugiavaikių šeimų. Apie 35% mokinių tėvai išsituokę, 25 vaikus augina vieniši tėvai, 5 mokinių vienas iš tėvų yra miręs, 3 įteisinti (oficialios) globos atvejai, 104 mokiniai auga mišriose šeimose (kai vienas tėvų ne lietuvis ir šeimoje kalbama dviem kalbomis) (33%). 22 mokiniai (6,5%) turi elgesio, 20 (6%) mokymosi problemų. 2017 metų I-ą pusmetį nemokami pusryčiai skirti 4 mokiniams, nemokami pietūs skirti 38 (11,3%) mokiniams. Socialinė parama (parama mokinio reikmėms įsigyti) skirta 38 (11,3%) mokiniams. Nėra šeimų, kuriose pradinukai būtų palikti prižiūrėti giminaičiams dėl tėvų emigracijos. Vienai šeimai reikėtų kompleksinės socialinės pagalbos. Plėtojant mokinių užimtumą ne tik siūlomi užsiėmimai neformaliojo ugdymo būreliuose, bet ir dalyvaujama nusikalstamumo prevencinėse programose, konkursuose, sudaromos galimybės mokyklos kolektyvams organizuoti šventes, renginius mokyklos bendruomenei, pasirodyti miesto ir šalies visuomenei. |
| Technologiniai veiksniai | Mokykloje naudojama IT. Kompiuterizuotos socialinio pedagogo, specialiojo pedagogo, logopedo, mokyklos administracijos darbo vietos, viena darbo vieta Saugaus eismo klasėje, 4 vietos skaitykloje, 1 darbo vieta bibliotekoje ir visose klasėse bei priešmokyklinio ugdymo grupėje (16 kompiuterių). Mokytojai aktyviai naudoja IT ugdymo procese. Kompiuterizuotos ir mokinio pagalbos specialistų darbo vietos.  Informacinės ir komunikacinės technologijos vis labiau veikia ugdymo ir ugdymosi metodus, daro įtaką ne tik ugdymo turiniui, bet ir visam ugdymo procesui. Kokybiškai besikeičiančios technologijos bei jų taikymo galimybės skatina plėtoti informacinių ir komunikacinių technologijų švietime infrastruktūrą, tačiau naujos technologijos stabdo šeimos narių tarpusavio bendravimą. IT stabdo moksleivių intelekto augimą, kai daug laiko skiriama kompiuteriniams žaidimams.  Mokykloje yra 34 kompiuteriai. Naudojamos modernios mokymo priemonės: vaizdo projektoriai (15 vnt.), nešiojami kompiuteriai, mokomųjų dalykų kompiuterinės programos, 2 interaktyvios lentos ir t.t. Naudojamas elektroninis dienynas MANO DIENYNAS. Klasėse veikia internetas, o mokykloje Wi-Fi ryšys.  Deja, kompiuterinė įranga bei kitos pamokoje naudojamos priemonės greitai sensta, todėl kiekvienais metais reikia lėšų įrangai atnaujinti ir papildyti.  Mokykloje mokytojams sukurtos individualios darbo vietos, užtikrinamas interneto ryšys.  Tinkamai tvarkomi mokyklos mokinių ir pedagogų registrai. Atsižvelgiant į mokyklos poreikius, bendruomenės narių nuomonę ir kompetenciją, IKT specialisto ir mokinių tėvų pastangomis vystoma mokyklos informacinė sistema, užtikrinanti greitą pasikeitimą informacija bendruomenės viduje, informavimą apie mokinių mokymosi pasiekimus, garantuotą grįžtamąjį ryšį. Didėja mokinių šeimų skaičius, kurie naudojasi kompiuteriais ir internetu namuose.  Nors pradinei mokyklai neskiriama pakankamai lėšų greit senstančių informacinių ir komunikacinių technologijų atnaujinimui, tačiau taupydami lėšas ir ieškodami rėmėjų gebame atsinaujinti. |
| **Edukaciniai veiksniai** | Priimti švietimo veiklą reglamentuojantys dokumentai. Mokytojų ir pagalbos mokiniui specialistų komanda skiria didelį dėmesį mokinių ugdymui, akcentuojamas mokymo individualizavimas ir diferencijavimas.  Vykdomas nacionalinis mokinių pasiekimų patikrinimas 2 ir 4 klasėse. Mokykla dalyvavo PIRLS ir TIMSS tyrimuose bei nacionaliniame mokinių pasiekimų tyrime.  Lankomi įvairūs kultūros paveldo objektai rajone ir šalyje, renginiai, konkursai.  Edukacinių programų organizavimas muziejuose, bibliotekose, įvairiose įmonėse ar įstaigose suteikia papildomų galimybių ugdyti įdomiai, netradiciškai, susiejant su gyvenimo praktika.  Į ugdymo procesą integruojamos prevencinės tarptautinės programos: „Obuolio draugai“ ir „Zipio draugai“, „Antras žingsnis“, „Įveikiame kartu“, prevencinės programos („Savaitė be patyčių“, Tolerancijos dienos, ir kt. akcijos), sveikos gyvensenos propagavimo ir fizinio aktyvumo skatinimo, aplinkosauginio švietimo ir savimonės ugdymo (akcija ,,Apibėk mokyklą“, „Mes rūšiuojam“, „Košės diena“ ir kt.) projektai.  Planuojamas mokytojų ir pagalbos mokiniui specialistų kvalifikacijos tobulinimas.  Nors sudaromos sąlygos mokytojų kvalifikacijos tobulinimui, tačiau išlieka ribotos galimybės stebėti ugdymo procesą (pamokas) kitose mokyklose (nėra vaduojančio mokytojo etato), o dėl nepakankamo užsienio kalbų mokėjimo kyla kliuvinių mokytojams vykti į kvalifikacijos kėlimo renginius užsienyje.  Mokyklos bendruomenėje bendradarbiaujama drauge siekdami ugdymo tikslų, kad kiekvienas vaikas galėtų džiaugtis maksimaliai geriausiais pasiekimais pagal savo galias. Didžioji dalis tėvų suvokia, jog jie yra svarbūs partneriai ugdymo procese ir stengiasi rasti laiko pasidomėti vaiko pasiekimais, patarti, kaip mokytis. Dargeresniam mokytojų ir mokinių tėvų dialogui pasiekti organizuojamos individualios konsultacijos – apie vaiko ugdymosi sėkmę kalbamasi su visa šeima.  Mokyklos bendruomenė kuria ir palaiko aplinkos jaukumą. Estetiškai įrengtos patalpos, gausu metodinių priemonių, kurios tikslingai naudojamos ugdymo procese. Klasėse ir koridoriuose eksponuojami mokinių darbai. |

**3.1. VIDINĖS APLINKOS ANALIZĖ**

|  |  |
| --- | --- |
| Teisinė bazė | Mokykla dirba vadovaudamasi Lietuvos Respublikos Švietimo įstatymu, mokyklos strateginiu planu, mokyklos metiniu veiklos planu, mokyklos ugdymo planu, Švietimo ir mokslo ministro įsakymais, Trakų rajono savivaldybės tarybos nutarimais, mokyklos nuostatais ir vidaus tvarkos , darbo tvarkos taisyklėmis. |
| Organizacinė struktūra | Mokyklos struktūra: pradinė mokykla, teikianti priešmokyklinį ir pradinį ugdymą. |
| Žmogiškieji ištekliai | Švietimo įstaigoje dirba 25 kvalifikuoti pedagogai, visi yra specialistai: 6 mokytojai metodininkai, 13 vyr. mokytojas, 6 mokytojai. Ugdytiniams teikiama mokinio pagalbos specialistų ir visuomenės sveikatos priežiūros specialisto pagalba. |
| Planavimo sistema | Planavimo sistema: mokyklos tarybos veiklos planas, strateginis planas, metinis veiklos planas, ugdymo planas, metodinės grupės darbo planas, klasių vadovų darbo planai, būrelių vadovų darbo planai, mokytojų ilgalaikiai planai, pagalbos mokiniui specialistų planai (specialiojo pedagogo, socialinio pedagogo, logopedo, mokytojo padėjėjo), bibliotekininko, pailgintos dienos grupės mokytojo planai. |
| Finansiniai ištekliai | Mokykla yra finansuojama iš savivaldybės biudžeto lėšų, iš valstybės lėšų, iš gyventojų 2% paramos sumokėto pajamų mokesčio lėšų, iš pajamų, gautų už suteiktas paslaugas. Mokykla turi paramos gavėjo statusą. |
| Ryšių sistema, informacinės ir komunikacinės sistemos | Mokykloje sukurta internetinė svetainė, socialinis tinklapis Facebook, elektroninis paštas, elektroninis dienybas. Įdiegtas interneto ryšys, mokykloje veikia Wi-Fi ryšys. Yra 2 telefono abonentai, vienas fakso aparatas. Naudojami 34 kompiuteriai. |
| Vidaus darbo stebėsena | Mokykloje vykdoma pedagoginio švietimo priežiūra, atliekamas vidaus kokybės įsivertinimas, 2016 m. vykdytas išorės vertinimas .Mokyklos vidaus kokybės įsivertinimas atliktas vadovaujantis: „Bendrojo ugdymo mokyklų veiklos kokybės įsivertinimo rekomendacijomis 2015 m.“, „Mokyklos įgyvendinančios bendrojo ugdymo programas, veiklos kokybės įsivertinimo metodika“ 2016-03-29 įsakymas Nr.V-267, Lentvario pradinės mokyklos  veiklos tobulinimo veiksmų planu, patvirtintu mokyklos direktoriaus 2016 m. rugsėjo 1 d. įsakymu Nr. V-54. |

**3.3. SSGG ANALIZĖ**

|  |  |
| --- | --- |
| **STIPRIOSIOS PUSĖS** | **SILPNOSIOS PUSĖS** |
| Stiprieji mokyklos veiklos aspektai:   * tapatumo jausmas * bendruomenės santykiai * aplinkos jaukumas * partnerystė su kitomis institucijomis * mokyklos įvaizdis ir viešieji ryšiai * neformalusis vaikų švietimas * mokymosi motyvacija * kiti mokinių pasiekimai * mokinių asmenybės ir socialinė raida * lėšų vadyba   Teigiami mokyklos veiklos aspektai:   * įvaizdis visuomenėje * mokyklos pastato išskirtinumas * edukacinių paslaugų įvairovė * patraukli, demokratiška, kultūringa mokymo(si) aplinka. * estetiška ir jauki, moderniai įrengta mokykla * geras mikroklimatas * aktyvi, bendradarbiaujanti bendruomenė * didelis dėmesys vaiko asmenybės ugdymui(si) netradicinėse aplinkose   aukšto meninio lygio renginiai mokyklos  ir miesto bendruomenei   * Sėkmingas dalyvavimas miesto, rajono, šalies ir tarptautiniuose projektuose, olimpiadose bei konkursuose * aiškus ‚,kryptingas“ vadovų „matymas į priekį“, stipri vadyba * aukšta darbuotojų kompetencija * nedidelė darbuotojų kaita | Tobulintini mokyklos veiklos aspektai:   * mokymo nuostatos ir būdai * mokymosi veiklos diferencijavimas * vertinimas kaip ugdymas * atskirų mokinių pažanga * pagalba mokantis   Silpni mokyklos veiklos aspektai:   * dalies tėvų ypač iš socialinės rizikos šeimų dalyvavimas mokyklos gyvenime * nepakankamas domėjimasis savo vaikų ugdymu ir pasiekimais * neigiama sociokultūrinės aplinkos įtaka lietuvių kalbos mokymui * Sporto salės nebuvimas |
| **GALIMYBĖS** | **KYLANTYS PAVOJAI** |
| Stiprintini mokyklos veiklos aspektai:   * mokėjimo mokytis * mokinio aktyvinimas pamokoje * skaitymo strategijos * edukacinių erdvių atnaujinimas * emociškai saugios aplinkos užtikrinimas * geresnės mokinių pažangos ir pasiekimų siekimas * aktyviųjų, kūrybinių ir bendradarbiavimą skatinančių metodų dažnesnis taikymas ugdymo procese * pažangos vertinimo pamokoje tobulinimas * prasmingas informacinių technologijų naudojimas ugdymo procese * papildomo finansavimo pritraukimas * tėvų švietimo aktyvinimas | Grėsmę keliantys veiklos aspektai:   * žemėjantis vaikų sveikatos indeksas * didėjanti socialinė atskirtis * prastėjanti mokinių fizinė ir emocinė sveikata * augantis neigiamas socialinės aplinkos poveikis * mokinių tėvų užimtumas arba nepriežiūra didinanti mokinių socialinį ir pedagoginį apleistumą * smurto ir patyčių demonstravimas žiniasklaidoje * tėvų pasyvumas sprendžiant ugdymo ir pagalbos vaikui klausimus |

**IV. STRATEGINĖS IŠVADOS**

Atsižvelgiant į atliktą mokyklos SSGG analizę, formuluojami mokyklos prioritetai ir keliamas mokyklos strateginis tikslas ir uždaviniai 2018-2022 metams:

**PRIORITETAI**

1. Ugdymo(si) kokybė, orientuoto į kiekvieno vaiko pažangą
2. Aktyvus mokinio ugdymas(is) pamokoje/veikloje
3. Ugdymo(si) aplinkos kokybės užtikrinimas

**Mokyklos strateginis tikslas** – Ugdymo(si) proceso kokybės gerinimas, aktyvųjį mokymą(si) skatinančios aplinkos kūrimas.

**Uždaviniai:**

* tobulinti mokyklos vadovų, mokytojų, pagalbos mokiniui specialistų bendrąsias ir dalykines kompetencijas
* diegti pamokose netradicinius, aktyviuosius mokymo metodus, skatinančius aktyvųjį mokymąsi
* tobulinti mokinių pasiekimų ir pažangos vertinimą ir įsivertinimą, siekiant atskirų mokinių pažangos
* sudaryti sąlygas mokiniams įgyti naujas ir kryptingai plėtoti turimas kompetencijas
* kurti ugdymui(si) palankias, saugias edukacines erdves, stiprinti mokyklos materialinę bazę

**4.1. MOKYKLOS VIZIJA**

Lentvario pradinė mokykla – saugi ir nuolat tobulėjanti bendruomenė, orientuota į pozityvų sąmoningų, atsakingų, atvirai ir savarankiškai mąstančių vaikų ugdymą.

**4.2. MOKYKLOS MISIJA**

Teikti 5-11 metų vaikams kokybišką priešmokyklinį ir pradinį išsilavinimą, grįstą asmenine atsakomybe už savo poelgius ir mokymusi siekiant pažangos tyrinėjimams ir atradimams pritaikytose aplinkose mokykloje ir už jos ribų.

**4.3. VERTYBĖS**

Siekdami įgyvendinti mokyklos misiją bendruomenės nariai vadovaujasi šiomis vertybėmis:

* bendradarbiavimas: laikydamiesi susitarimų, atsakingai drauge veikdami siekiame bendro tikslo;
* pagarba: kiekvienas žmogus – didelis ir mažas – svarbus, unikalus, gerbiame jį, vertiname jo nuomonę;
* saugumas – mokykloje jaučiamės psichologiškai ir fiziškai saugūs;
* pozityvumas – pasitikime savimi, stipriname ir palaikome vieni kitus;
* kompetencija – vertiname profesionalumą, nuolat tobulėjame, esame darbštūs, lankstūs, atsakingai dirbame ir pasiekiame gerų ugdymo(si) rezultatų.

**4.4. FILOSOFIJA**

Vaikai besimokydami bendrauja ir bendradarbiauja, bet kartu įgyja ir asmeninę atsakomybę už savo poelgius ir mokymąsi siekiant pažangos. Žinodamas, kad nuo jo pasirinkimų tiesiogiai priklauso pasiekimai, vaikas jaučia savo vertę ir galią sąmoningai kurti savo ateitį.

Mūsų mokytojai - tai sektinas pavyzdys, kurį kasdien atkartoja vaikai. Mokytojų entuziazmą skatina žinojimas, kad tėvai namuose reguliariai stebi vaikų pažangą ir kaip palaikantys vienos komandos nariai aktyviai pratęsia mokytojo pradėtą ugdymo darbą.

Čia esame pozityvūs ir geranoriški. Mes jaučiame savo vertę nemenkindami kitų. Čia visi mes keičiamės ir tobulėjame vedini ne baimės, o troškimų.

Mes tikime, kad mokinys ir mokytojas turi būti susieti kūrybinių santykių, nuolatinės mokymosi pažangos siekių, dvasinio tobulėjimo, pagarbos, tarpusavio supratimo.

**V. STRATEGINIO PLANO ĮGYVENDINIMAS**

|  |  |  |  |  |  |  |
| --- | --- | --- | --- | --- | --- | --- |
| **Tikslas** | **Uždaviniai** | **Įgyvendinimo priemonės** | **Įvykdymo terminai** | **Finansavimo šaltiniai** | **Atsakingi vykdytojai** | **Įgyvendinimo kriterijai / rezultatai** |
| 1. Ugdymo(si) proceso kokybės gerinimas, aktyvųjį mokymą(si) skatinančios aplinkos kūrimas | 1.1. Tobulinti mokyklos vadovų, mokytojų, pagalbos mokiniui specialistų bendrąsias ir dalykines kompetencijas | Tikslingų mokymų mokyklos vadovams, mokytojams, pagalbos mokiniui specialistams organizavimas | 2018–2022 | Mokinio krepšelio lėšos, žmogiškieji ištekliai | Direktorius | Mokytojai, vadovai, pagalbos mokiniui specialistai tobulins kvalifikaciją ir savo kompetencijas ne mažiau kaip 2 kartus per metus mokymuose, kurie bus organizuojami mokykloje. Dauguma pedagogų dalyvaus kvalifikacijos kėlimo kursuose ne mažiau kaip 3 dienas (18 val.). Kvalifikacijos metu įgytos žinios bus taikomos pamokose, pagerės mokymo kokybė. |
| Mokytojų kvalifikacijos tobulinimo planas | 2018–2022 | Mokinio krepšelio lėšos, žmogiškieji ištekliai | Mokytojų metodinės grupės pirmininkas, mokyklos vadovai | Parengti mokytojų tobulėjimo planai. Įgyvendintas mokyklos personalo kompetencijų tobulinimo bei kvalifikacijos kėlimo planas. |
| Duomenų apie mokytojų kvalifikacijos kėlimą kaupimas ir analizė | 2018–2022 | Mokinio krepšelio lėšos, žmogiškieji ištekliai | Direktoriaus pavaduotojas ugdymui | Duomenų apie mokytojų kvalifikacijos kėlimą apdorojimas, jų panaudojimas mokyklos mokytojų kvalifikacijos kėlimo plano koregavimui. |
|  |  | Dalyvavusių kvalifikacijos kėlimo renginiuose dalijimasis įgyta patirtimi | 2018–2022  Metodinės grupės posėdžių metu | Žmogiškieji ištekliai | Mokytojų metodinės grupės pirmininkas, direktoriaus pavaduotojas ugdymui, mokytojai | Patirties sklaida, naujų ugdymo metodų panaudojimas ugdymo procese. |
|  | 1.2. Diegti pamokose netradicinius, aktyviuosius mokymo metodus, skatinančius aktyvųjį mokymąsi | Diferencijuotų ir individualizuotų užduočių kūrimas | 2018–2022 | Mokinio krepšelio lėšos, žmogiškieji ištekliai | Direktoriaus pavaduotojas ugdymui,  mokytojai | Atsižvelgiant į mokinių mokymosi poreikius ir individualios pažangos stebėjimo rezultatus individualizuojamas mokymas ir diferencijuojamos mokymo užduotys pamokose ir nepamokinėje veikloje.  Mokytojai naudosis kitų mokytojų, vadovėlių autorių parengta medžiaga.  Pagerės ugdymo(si) kokybė ir mokinių pažanga. |
|  |  | Pamokos, orientuotos į aktyvųjį mokymą(si), tobulinimas | 2018–2022 | Mokinio krepšelio lėšos, žmogiškieji ištekliai | Direktoriaus pavaduotojas ugdymui,  mokytojai | Pamokose vyraus aktyvusis mokymas(is), gerės mokinių motyvacija, pasiekimai. Mokymasis taps kiekvieno mokinio pareiga ir rūpesčiu, skatins atsakingai prisiimti atsakomybę. |
|  |  | Vesti ir analizuoti atviras pamokas, naudojant netradicinius mokymo būdus ir formas. | 2018–2022 | Žmogiškieji ištekliai | Direktoriaus pavaduotojas ugdymui,  mokytojai | Šiuolaikinei visuomenei reikalingas gilesnis mokymosi diferencijavimas ir individualizavimas, naudojant netradicinius mokymo(si) būdus ir formas siekiant ugdymo kokybės. Vedami atviri renginiai ir pamokos. Suplanuota veikla įvykdyta, pasidalinta mokytojų gerąja patirtimi. |
|  | 1.3.Tobulinti mokinių pasiekimų ir pažangos vertinimą ir įsivertinimą, siekiant atskirų mokinių pažangos | Sėkmingai besimokančių mokinių atpažinimas, papildomo darbo su jais organizavimas | 2018–2022 | Mokinio krepšelio lėšos, žmogiškieji ištekliai | Direktoriaus pavaduotojas ugdymui,  mokytojai, bibliotekos vedėjas | Pagalba mokiniui bus teikiama ne tik per pamokas, bet ir konsultacijų, kurioms bus skiriamos papildomos valandos ugdymo plane, metu. Ugdymo turinys bus maksimaliai diferencijuotas ir individualizuotas, atsižvelgiant į mokinių gebėjimus ir poreikius. Kiekvienas mokinys darys mokymosi pažangą.  Pageidaujantys gabūs mokiniai taps virtualios  ,, Mažųjų išminčių mokyklėlės” nariais. |
|  |  | Nuolatinis mokinių asmeninės mokymosi pažangos stebėjimas | 2018–2022 | Žmogiškieji ištekliai | Direktoriaus pavaduotojas ugdymui, mokytojai, klasės auklėtojai, mokinys, tėvai (globėjai) | Du kartus per mokslo metus bus vertinama mokinių asmeninė pažanga. Nepadariusių pažangos mokinių skaičius sumažės  25 %. Tyrimai parodys, kad gerėja mokinių mokymosi pažangumas ir mokymosi kokybė. Stiprės mokymosi motyvacija, mokiniai mokysis bendraudami. Bus glaudesnis bendravimas tarp mokytojų, mokinių ir tėvų, siekiant kiekvieno mokinio asmeninės pažangos. Kiekvienas mokinys pasieks asmeninę pažangą ir geresnius ugdymo(si) rezultatus, įgis mokymuisi visą gyvenimą būtinų bendrųjų ir dalykinių kompetencijų visumą. |
|  |  | Dalyvavimas nacionaliniuose ir tarptautiniuose mokinių pasiekimų patikrinimuose. Tyrimų rezultatų analizė | 2018–2022 | Žmogiškieji ištekliai | Direktoriaus pavaduotojas ugdymui, mokyklos veiklos įsivertinimo grupė | Mokinių pasiekimų rezultatai bus ne žemesni už šalies vidurkį. Tai užtikrins mokyklos vadovams, mokytojams, mokiniams, tėvams (globėjams) grįžtamąjį ryšį, leis įvertinti mokinių pasiekimus, siekti kiekvieno mokinio pažangos. Ne mažiau kaip 60 % mokinių  pasieks asmeninę pažangą. |
|  |  | Aktyvus ruošimasis ir dalyvavimas olimpiadose, konkursuose, varžybose | 2018–2022 | Žmogiškieji ištekliai | Direktoriaus pavaduotojas ugdymui, neformaliojo ugdymo organizatorius, mokytojai | Kiekvienais mokslo metais mokytojai mokiniams organizuos olimpiadas, konkursus, varžybas mokykloje. Juose dalyvaus iki 35 % mokinių. Olimpiadų ir konkursų nugalėtojai aktyviai dalyvaus atitinkamuose rajono, šalies, tarptautiniuose renginiuose. |
|  | 1.4. Sudaryti sąlygas mokiniams įgyti naujas ir kryptingai plėtoti turimas kompetencijas | Tikslingas inovatyvių mokymo metodų taikymas pamokose, siekiant ugdymo (si) kokybės | 2018–2022 | Mokinio krepšelio lėšos, žmogiškieji ištekliai | Direktoriaus pavaduotojas ugdymui, mokytojai | Ugdymo metu bus taikomi įvairesni mokymo metodai, praktinė tiriamoji veikla. Daugiau dėmesio bus skiriama gyvosios gamtos stebėjimui, mokslinių idėjų ir technologijų pritaikymui kasdieniniame gyvenime. Per 5 metus pamokų, kuriose bus taikomi inovatyvūs metodai, skaičius padidės 20 %. Per metus mokytojai dalyvaus nors viename projekte, kur mokysis naujų metodų taikymo bei šią patirtį įgyvendins pamokų metu. |
|  |  | Pamokų ir neformaliojo ugdymo užsiėmimų organizavimas netradicinėje aplinkoje | 2018–2022 | Mokinio krepšelio lėšos, žmogiškieji ištekliai | Direktoriaus pavaduotojas ugdymui, neformaliojo ugdymo organizatorius, mokytojai | Kiekvienas mokytojas per mokslo metus vykdys ne mažiau 7 užsiėmimus už mokyklos ribų esančiose aplinkose (muziejuose, moksleivių kūrybos centruose, gamtoje, istorinėse vietose, kultūros įstaigose, įmonėse ir kt.). Mokiniai gilins savo žinias, tobulins pažintines kompetencijas ir ugdysis vertybines nuostatas. Tokios pamokos bus nurodytos ilgalaikiuose dalyko planuose ar neformaliojo ugdymo programose. |
|  |  | Ugdymo turinio pritaikymas specialiųjų poreikių ir mokymosi sunkumų turintiems mokiniams | 2018–2022 | Mokinio krepšelio lėšos, žmogiškieji ištekliai | Vaiko gerovės komisijos pirmininkas, dalykų mokytojai, klasių auklėtojai | Ugdymas bus organizuojamas pagal specialistų pateiktas rekomendacijas, t.y. padedant vaikui mokytis pagal jo gebėjimus ir galimybes, teikiant tikslingą specialistų pagalbą, įtraukiant į šią veiklą ir šeimos narius. Mokymas bus komandinis, paremtas bendravimu. Bus sudarytos sąlygos kiekvienam mokiniui sėkmingiau siekti individualios pažangos. |
|  | 1.5. Kurti ugdymui(si) palankias, saugias edukacines erdves, stiprinti mokyklos materialinę bazę | Mokyklos kabinetų ir bibliotekos išteklių papildymas moderniomis mokymo priemonėmis ir atnaujinta įranga | 2018–2022 | Mokinio krepšelio lėšos, žmogiškieji ištekliai | Direktorius | Atsižvelgiant į mokyklų aprūpinimo standartus, kiekvienais metais bus įvertinta mokyklos kabinetų, klasių ir bibliotekos IKT, kitų mokymo priemonių, vadovėlių būklė ir nustatyti poreikiai. Metodinės grupės pateiktos paraiškos dėl aprūpinimo įvairiomis mokomosiomis ir techninėmis mokymo priemonėmis bus patenkintos 90 %. |
|  |  | Kabinetų, koridorių, kitų erdvių atnaujinimas. Mokinių poilsio, žaidimo ir aktyvių zonų įrengimas | 2018–2022 | 2 % gyventojų pajamų mokesčio lėšos, nuomos lėšos | Direktorius  direktoriaus pavaduotojas ūkio reikalams | Bus atnaujinama bei kuriama jauki ir saugi ugdymosi aplinka. Koridoriuose ir mokyklos kiemelyje mokiniams bus įkurtos poilsio zonos (įsigyti minštasuoliai, atnaujinti suoliukai), tobulinama valgyklos, aktų salės, aplinka (dažomos sienos, atnaujinami informaciniai stendai, eksponuojami mokinių ir mokytojų darbai. Kuriant mokyklos edukacines erdves dalyvaus mokinių tėvai, mokiniai, mokytojai, kiti mokyklos bendruomenės nariai. Bus ieškoma naujų rėmėjų. |
|  |  | Pasenusios informacinių technologijų kabineto kompiuterių bazės atnaujinimas | 2018–2022 | Mokinio krepšelio lėšos, žmogiškieji ištekliai | Direktorius | Bus atnaujinta informacinėmis technologijomis 10 darbo vietų. |
|  |  | Mokyklos išorinių žaliųjų edukacinių aplinkų želdinių ir gėlynų sukūrimas ir puoselėjimas | 2018–2022 | 2 % gyventojų pajamų mokesčio lėšos, nuomos lėšos | Direktorius, direktoriaus pavaduotojas ūkio reikalams | Įkurta „Žalioji klasė“, „Žaliasis daržas“, „Jutiminis takas“ parke, žaidimų aikštelė priešmokyklinukams.  6–8 pamokos kiekvienoje klasėje vedamos mokyklos aplinkoje. |

**VI. STRATEGIJOS ĮGYVENDINIMAS, STEBĖSENA IR PRIEŽIŪRA**

Strategijai įgyvendinti būtina, kad visa bendruomenė susitartų bei įsisąmonintų strateginio plano tikslus bei uždavinius. Šio plano įgyvendinime turėtų dalyvauti dauguma bendruomenės narių ir prisiimtų atsakomybę kasmet įgyvendinti konkrečias priemones.

Įgyvendinant šį planą, tikimasi, kad plėtosis tvarios bei pasidalytosios lyderystės principai. Mokykla yra atvira bei siekia bendradarbiavimo su socialiniais partneriais, ypač kai bendradarbiavimas padeda užtikrinti strateginio plano įgyvendinimą.

Strateginio plano įgyvendinimo priežiūros procesas:

- Strateginio plano įgyvendinimo priežiūra atliekama kasmet mokslo metų pabaigoje.

- Mokyklos direktorius ir direktoriaus pavaduotojas ugdymui stebi ir įvertina, ar mokykla įgyvendina strateginius tikslus ir programas, ar darbuotojai įvykdė pavestus uždavinius, ar vykdomų programų priemonės yra efektyvios.

- Kiekvienam strateginiam tikslui pildoma lentelė:

|  |  |  |  |  |
| --- | --- | --- | --- | --- |
| **I tikslas:** | | | | |
| **Uždaviniai:** | **Planuotas pasiekimas** | **Pasiektas rezultatas** | **Panaudota lėšų** | **Įgyvendinta (data)** |
| **1 uždavinys** |  |  |  |  |
| **2 uždavinys** |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

PRITARTA PRITARTA

Mokyklos tarybos Trakų rajono savivaldybės tarybos

2018 m. sausio 26 d. 2018 m. vasario d.

Protokolas Nr. 01 sprendimu Nr. S1-